
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέων ακινήτων 


που βρίσκονται εντός του ρυμοτομικού σχεδίου Πάτρας ν. 

Αχαΐας). 1 

Έγκριση μεταφοράς συντελεστή δόμησης ρυμοτοτουμένου ακινήτου 
που βρίσκεται εντός του ρυμοτομικού σχεδίου δήμου Κερατσινίου 

(Ν. Αττικής).;. 2 

Έγριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του δήμου 
Αγίας Παρασκευής (ν. Αττικής).. 3 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου, που βρίσκεται στην πε¬ 
ριοχή Αγίου Νικολάου στην Πόθια Καλύμνου Ν. Δωδεκανήσου, 
φερόμενο ως ιδιοκτησία Καλλιόπης Καρπαθίου και καθορισμός 
ειδικών όρων και περιορισμών δόμησης. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Εγκριση μεταφοράς συντελεστή δόμησης διατηρητέων ακινήτων που 

βρίσκονται εντός του ρυμοτομικού σχεδίου Πάτρας (Ν. Αχαΐας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 880/1979 «Περί καθορισμού ανωτάτου 
ορίου συντελεστού δομήσεως κ.λπ.» (ΦΕΚ 58/Α’) και ειδικότερα το άρ¬ 
θρο 2. 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν, 880/ 
1979» (ΦΕΚ 138/Α), όπως τροποποιήθηκε με το από 19.6.1987 π. 
δ/γμα (ΦΕΚ 592/Δ). 

3. Τις διατάξεις του π. δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» (ΦΕΚ 
154/Α) όπως τροποποιήθηκε με το υπ’ αρ. 367/1987 π. δ/γμα (ΦΕΚ 
163/Α). 

4. Τις διατάξεις του ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

5. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

6. Την αριθ. 844/10.3.87 πράξη συναίνεσης των Κωνσταντίνου και 
Δημητρίου Τζίνη αποκλειστικών κυρίων των παρακάτω περιγραφομέ- 
νων ακινήτων. 

7. Την αριθ. 146/1987 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

8. Την αριθ. οικ. 64826/10026/15.9.1988 απόφαση του Ανα¬ 
πληρωτή Υπουργού Περιβάλλοντος, Χωροταξίας και Δημοσίων Έρ¬ 
γων, για προέγκριση της σχετικής τεχνικής μελέτης με πρόταση του 
Αναπληρωτή Υπουργού Περιβάλλοντος, Χωροταξίας και Δημοσίων 


Έργων, για προέγκριση της σχετικής τεχνικής μελέτης με πρόταση του 
Αναπληρωτή Υπουργού Περιβάλλοντος, Χωροταξίας, Οικισμού και 
Δημοσίων Έργων. 

9. Την κατόπιν αυτοψίας του Τεχνολόγου Πολιτικού Μηχανικού Βα¬ 
σιλείου Σπάθή, επιεβεβαίωση των εμπλεκομένων στον υπολογισμό του 
μεταφερόμενου συντελεστή δόμησης στοιχείων των ακινήτων, που βρί¬ 
σκονται εντός του ρυμοτομικού σχεδίου Πάτρας και επί των οδών Μαι¬ 
ζώνος και Αγίου Νικολάου με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης των ακινήτων 
που βρίσκονται εντός ρυμοτομικού σχεδίου Πάτρας (ν. Αχαΐας), επί της 
οδού Μαιζώνος 91, 93 και Μαιζώνος 97 και Αγίου Νικολάου, τα οποία 
έχουν χαρακτηρισθεί ως διατηρητέα με την αριθ. ΑΠ.53119/4108/ 
27.8.1987 απόφαση του Υπουργού Περιβάλλοντος, Χωροταξίας και 
Δημοσίων Έργων (ΦΕΚ ΙΟΙΙ/Δ'), και των οποίων την αποκλειστική 
κυριότητα έχουν οι παραπάνω αιτούντες την έκδοση τίτλου μεταφοράς 
συντελεστή δόμησης όπως τα βαρυνόμενα ακίνητα φαίνονται με στοι¬ 
χεία Ια, 1β, 1γ, στο σχετικό πρωτότυπο διάγραμμα σε κλίμακα 1:50 
που θεωρήθηκε από τον Προϊστάμενο της Διεύθυνσης Τοπογραφικών 
Εφαρμογών με την αριθ. 33638/1989 πράξη του και που συνοπτικό 
του αντίτυπο δημοσιεύεται με το παρόν διάταγμα. 

2. Τα ειδικότερα στοιχεία των βαρυνομένων ακινήτων της μεταφο¬ 
ράς συντελεστή δόμησης είναι τα εξής: 

α. Εμβαδόν ακινήτων: 441,37 τ.μ.· 

β. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά (3,6). 

γ. Ποσοστό κάλυψης: 70%. 

δ. Δομήσιμες επιφάνειες που αντιστοιχούν σ’ αυτά 
441,37x3,6=1588,93 τ.μ. 

ε. Δομημένη επιφάνεια: 914,05 τ.μ. (441,37 τ.μ. στο ισόγειο και 
472,68 τ.μ. στους ορόφους. 

στ. Μεταφερόμενες δομήσιμες επιφάνειες 1588,93 τ.μ. - 914,05 
τ.μ.=674,88 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Δημητρίου και Κωνσταντίνου Τζίνη για εμβαδόν 674,88 από 
ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα 25 Απριλίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ' 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟ) 


( 2 ) 

Έγκριση μεταφοράς συντελεστή δόμησης ρυμοτοτουμένου ακινήτου 

που βρίσκεται εντός του ρυμοτομικού σχεδίου δήμου Κερατσινίου (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «περί καθορισμού 
ανωτάτου ορίου συντελεστού δομήσεως κ.λ.π.» (ΦΕΚ 58/Α'). 

2. Τις διατάξεις του π.δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (ΦΕΚ 138/Α’), όπως τροποπιοήθηκε με το από 
19.6.1987 Π.Δ/γμα (ΦΕΚ 592/Δ’). 

3. Τις διατάξεις του Π.Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» (ΦΕΚ 154/ 
Α'), όπως τροποποιήθηκε με το υπ’ αριθ. 367/1987 Π.Δ/γμα (ΦΕΚ 
163/Α'). 

4. Τις διατάξεις των άρθρων 2,3 και 7 του ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος (Α' 
57). 

5. Τις διατάξεις της παρ. 1 εδ. ιδ του άρθρου 23 του ν. 1558/1985 
«Κυβέρνηση και Κυβερνητικά Όργανα» (ΦΕΚ 137/Α'). 

6. Την αριθ. 15886/30.12.1987 πράξη συνέναισης της Δανάης 
Φωτάκου ενεργούσας ως εκπροσώπου της Ανωνύμου Εταιρείας 
<ΈΑνθ ϋ’ ΟΚΟ Ξενοδοχειακαί Τουριστικά! Επιχειρήσεις Α.Ε.» απο¬ 
κλειστικής κυρίας του παρακάτω περιγραφομένου ακινήτου. 

7. Την αριθ. 98/1987 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

8. Την αριθ. 38810/30.5.89 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων, για προέγκριση της σχετικής 
τεχνικής μελέτης με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1. 

1. Εγκρίνεται η μεταφορά του συντελεστή δόμησης του ρυμοτομόυ- 
μένου ακινήτου (βαρυνομένου) που βρίσκεται μεταξύ των οδών Σηστού, 


Ανδρέου Γεωργίου και Περεβού του ρυμοτομικού σχεδίου δήμου Κερα- 
τσινίοιυ (Ν. Αττικής), του οποίου την αποκλειστική κυριότητα έχει η πα¬ 
ραπάνω αιτούσα Α.Ε. «0Α\Ό ϋ’ ΟΚΟ Α.Ε.» όπως το βαρυνόμενο ακί¬ 
νητο φαίνεται με στοιχεία ΑΒΓΔΑ στο σχετικό πρωτότυπο διάγραμμα 
σε κλίμακα 1:200 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την υπ’ αριθ. 46844/89 πράξη του και 
που συνοπτικό του αντίτυπο δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ρυμοτομουμένου ακινήτου: 1593,72 τ.μ. 

β. Ποσοστό κάλυψης: 70% 

γ. Συντελεστή δόμησης της περιοχής βάσει του οποίου πραγματο¬ 
ποιείται η μεταφορά: 2,6. 

δ. Δομήσιμες επιφάνειες που αντιστοιχούν σ’ αυτό: 

1593,72 τ.μ.χ2,6=4143,67 τ.μ., από τα οποία 1115,60 τ.μ. από 
ισόγειο (1593,72x0,70=1115,60) και 3.028,07 τ.μ. από ορόφους 
(4.413,67 - 1115,60=3.028,07). 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Ανωνύμου Εταιρείας «ΟΑνΟ ϋ’ ΟΚΟ Ξενοδοχειακές και 
Τουριστικές Επιχειρήσεις Α.Ε.» για εμβαδόν 4.143,67 τ.μ. (1115,60 
τ.μ. από ισόγειο και 3.028,07 από ορόφους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 14 Ιουνίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΕ (ΤΕΥΧΟΣ ΤΕΤΑΡΤΟ) 


(3) 

Έγριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του δήμου Αγίας Πα¬ 
ρασκευής (ν. Αττικής). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α’ 58). 

2. Τις διατάξεις του π.δ/τος 470/1979 «περί μετασχηματισμού ων 
συντελεστών δομήσεων εις εμβαδά κατά την εφαρμογή του ν. 880/ 
1979» (Α' 138), όπως τροποποιήθηκε με το από 19.6.1987 π. δ/γμα 
(Δ' 592). 

3. Τις διατάξεις του π. δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» (Α' 154) 
όπως τροποποιήθηκε με το υπ’ αριθ. 367/1987 π. δ/γμα (Α' 163). 

4. Τις διατάξεις των άρθρων 2, 3 και 7 του ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις του άρθρου 23 παράγρ. 1 του ν. 1558/1985 «Κυ¬ 
βέρνηση και Κυβερνητικά Όργανα» (Α' 137). 

6. Την από 5/9/1988 αίτηση των Π. Σελέτου και Λήδας Φρου- 
σκιόνε. 

7. Την υπ’ αριθ. 62565/6-9-1988 αίτηση της εταιρείας «Αφοί Δι- 
δάγγελοι Ο.Ε.». 

8. Την υπ’ αριθ. 72289/8.12.88 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων για προ¬ 
έγκριση της σχετικής μελέτης με πρόταση του Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 7.2.85 π. δ/γμα (Δ’ 15) από το βα- 
ρυνόμενο ακίνητο που βρίσκεται εντός του ρυμοτομικού σχεδίου δήμου 
Παλαιού Φαλήρου (ν. Αττικής) και περικλείεται από τις οδούς Μιλτιά- 
δου, Μ. Μπότσαρη, Ευξ. Πόντου, Τζαβέλλα και Ιωαννίνων, ιδιοκτησίας 
Πέτρου Σελέτου και Λήδας συζύγου Αντωνίου Φρουσκιόνε και για το 
οποίο έχει εκδοθεί ο αριθ. 52/85 σχετικός τίτλος δικαιώματος μεταφο¬ 
ράς συντελεστή δόμησης, σε άλλο ακίνητο (ωφελούμενο), που βρίσκεται 
εντός του ρυμοτομικού σχεδίου δήμου Αγ. Παρασκευής (ν. Αττικής) και 
επί των οδών Αντιγόνης και Ιουστινιανού ιδιοκτησίας της εταιρείας Α, 
Β, Γ, Δ, Α στο σχετικό πρωτότυο διάγραμμα σε κλίμακα 1:200 που θε¬ 
ωρήθηκε από τρν Προϊστάμενο της Διεύθυνσης Τοπογραφικών Εφαρμο¬ 


γών με την υπ’ αριθ. 29671/1989 πράξη του και που συνοπτικό του 
αντίτυπο δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 133 τ.μ. που αντιστοιχεί σε 83,22 τ.μ. του βα- 
ρυνομένου ακινήτου. 

3. Τα ειδικότερα στοιχεία του ωφελούμενου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου 639,05 τ.μ. 

β) Ποσοστό κάλυψης 35% 

γ) Συντελεστής δόμησης 1,208 

δ) Μέγιστο επιρεπόμενο ύψος του κτιρίου 18 μ. 

ε) Το κτίριο πρέπει να ανεγερθεί εντός του ωφελούμενου ακινήτου, 
σύμφωνα με τις όψεις και κατόψεις που φαίνονται στα δεκατέσσερα (14) 
σχετικά πρωτότυπα διαγράμματα σε κλίμακα 1:50 τα δεκατρία (13) 
και 1:100 το ένα (1) που θεωρήθηκαν από τον Προϊστάμενο της Διεύ¬ 
θυνσης Τοπογραφικών Εφαρμογών με την υπ’ αριθ. 29671/1989 
πράξη του και που συνοπτικά τους αντίτυπα δημοσιεύονται με το παρόν 
διάταγμα. 

Άρθρο 2 

Εγκρίνεται η χορήγηση νέου τίτλου μεταφοράς συντελεστή δόμησης 
σε αντικατάσταση του υπ’ αριθ. 52/1988 τίτλου δικαιώματος μεταφο¬ 
ράς συντελεστή δόμησης στο όνομα Πέτρου Σελέτου και Λήδας συζύγου 
Αντωνίου Φρουσκιόνε για το υπολοιπόμενο και μη χρησιμοποιηθέν εμ¬ 
βαδόν 269,16 τ.μ (352,38-83, 22=269,16 τ.μ.). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα 14 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


4879 


Α ΠΟΦΑΣΕΙ Σ 

(4) 

Χαρακτηρισμός ως διατηρητέου του κτιρίου, που βρίσκεται στην πε¬ 
ριοχή Αγίου Νικολάου στην Πόθια Κάλυμνου Ν. Δωδεκάνησου, φε- 

ρόμενο ως ιδιοκτησία Καλλιόπης Καρπαθίου και καθορισμός ειδι¬ 
κών όρων και περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 Γενικός Οικοδομικός Κανονι¬ 
σμός» και άλλες σχετικές διατάξεις» (ΦΕΚ 91/Α/88). 

2. Το αρ. 1/86 Π.Δ./γμα «Καθορισμός αρμοδιοτήτων Υπουργείου 
Αιγαίου» (ΦΕΚ 1/Α/86) και ειδικότερα τα άρθρα 2 (παρ. 3, εδ. ζ, περ. 
αα) και 5 αυτού. 

3. Το αρ. 359/86 Π.Δ/γμα «Οργανισμός Υπουργείου Αιγαίου» 
(ΦΕΚ 158/Α/86) και ειδικότερα το άρθρο 5 (παρ. 1, Ε και παρ. 2, Ε, 
8) αυτού. 

4. Το αρ. 51/88 Π.Δ/γμα «Οργανισμός Υπουργείου Περιβάλλοντος 
Χωροταξίας και Δημοσίων Έργων (ΦΕΚ 19/Α/1988) και ειδικότερα 
το άρθρο 5 (παρ. 1, εδ. γ' και παρ. 2, εδ. γ') αυτού. 

5. Την αρ. 2497/10.4.89 απόφαση του Υπουργού Αιγαίου «Μετα¬ 
βίβαση αρμοδιοτήτων στο Γενικό Γραμματέα καινού δικαιώματος να 
υπογράφουν με εντολή Υπουργού στους Προϊσταμένους Δ/νσεων και 
Τμημάτων του Υπουργείου Αιγαίου» (ΦΕΚ 246/Β/11.4.89). 

6. Την από 2.8.88 αιτιολογική έκθεση της Δ/νσης Πολεοδομικού 
Σχεδιασμού, Τμήμα Παραδοσιακών Οικισμών του ΥΠΕΧΩΔΕ, την 
οποία υιοθετεί η Δ/νση Περιφερειακής Ανάπτυξης, Τμήμα Πολιτιστικής 
Ανάπτυξης του Υπουργείου Αιγαίου. 

7. Την από 26.9.1988 απάντηση αποδοχής της κας Καλλιόπης 
Καρπαθίου. 


8. Την από 24.4.1988 εισήγηση του Τμήματος Πολιτιστικής Ανά¬ 
πτυξης της Δ/νσης Περιφερειακής Ανάπτυξης του Υπουργείου Αιγαίου, 
αποφασίζουμε: 

1. Χαρακτηρίζεται ως διατηρητέο το κτίριο, που βρίσκεται στην πε¬ 
ριοχή Αγ. Νικολάου στην Πόθια Καλύμνου, φερόμενο ως ιδιοκτησία 
Καλλιόπης Καρπαθίου όπως φαίνεται σημειωμένο στο σχετικό πρωτό¬ 
τυπο τοπογραφικό διάγραμμα σε κλίμακα 1:5000, που θεωρήθηκε από 
τον Προϊστάμενο του Τμήματος Πολιτιστικής Ανάπτυξης της Δ/νσης 
Περιφερειακής Ανάπτυξης του Υπουργείου Αιγαίου, με την σχετ. 89 
πράξη του, συνοπτικό αντίτυπο του οποίου δημοσιεύεται με την παρούσα 
απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών στοι¬ 
χείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επέμβαση για λόγους λειτουργικούς του χαρακτηριζόμενου ως διατη¬ 
ρητέου κτιρίου εφόσον δεν αλλοιώνεται ο αρχιτεκτονικός του χαρακτή¬ 
ρας· 

4. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαροικτηριζόμενο ως διατηρητέο κτίριο. 

Επιτρέπεται μόνο η τοποθέτηση επιγραφών περιορισμένων διαστά¬ 
σεων που πληροφορούν για τυχόν χρήση των χώρων του κτιρίου. 

5. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και του περιβάλλοντος χώρου του καθώς και 
για την τοποθέτηση επιγραφών απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Μυτιλήνη, 29 Μαΐου 1989 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















